《西岩》
宋代·张祁

似有楼台处，微闻钟磬声。
溪横前路绝，人在别峰行。
天远水云淡，春深花柳明。
如果解尘鞅，亲和法王城。

作者简介：宋和州乌江人，字晋彦，号总得翁。张邵弟。以兄使金恩补官。负气尚义，工诗文。赵鼎、张浚皆器遇之，与胡寅交最善。高宗绍兴二十四年，子张孝祥举进士第一，秦桧子埙第三，桧怒，讽言者诬祁有反谋，系诏狱，桧死获释。累迁直秘阁，为淮南转运判官，谍知金人谋，屡以闻于朝，峙粟阅兵，为备甚密。言者以张皇生事论罢之。明年敌果大至。祁卜居芜湖，筑堂名“归去来”。晚嗜禅学。有文集。